《持宪节登戴溪亭赋诗》
宋代·芮煇

溪山之兴无时尽，兴尽名亭意可知。
出岫孤云含细雨，投林宿鸟爱深枝。
风流已是千年事，公案今成七字诗。
短棹悠然随所适，人生出处要如斯。

作者简介：芮煇（一一二一～？），字国瑞，乌程（今浙江湖州）人。高宗绍兴十八年（一一四八）进士（《绍兴十八年同年小录》）。历桐川主簿，提举浙江西路常平，江西转运判官，浙江东路提点刑狱，秘书少监，国子祭酒兼国史院编修，吏部侍郎，官至兵部尚书。事见清同治《湖州府志》卷七一。